Wie das dä René scho bi sim letschte Bsuech in Australie planet hät, hät er mir en schöne, romantische Spaziergang über die hügelig Landschaft vo Coffs zeiget. Det simmer - am  nächschte Strand acho - dä zahlriiche Kräbsli nahgrännt. Die machet überall am Strand so Löchli zum drii chrüche, idem sie chlini Sandchügeli machet und die usem Loch schmeisset. Isch huere luschtig gsi, wie die vor ois abghaue und i ihri Löcher verschwunde sind. Ein "grosse" (sicher 1cm höch und min. 2cm breit) hät ois aber welle zeige wer de Chef isch. Statt dass er siitwärts dävogsemmelet isch, wie das alli andere gmacht händ, hät er aghalte, sich umkehrt und mit hoch erhobene Schere Kampfstellig ignoh... mir  händ so wahnsinnig Schiss gha vor dem, ihr chönd oi das gar nöd vorstelle :D bi de Föteli gsehnt er no es Portrait vo dem tapfere Chrieger.